**Odôvodnenie nerozdelenia predmetu zákazky na časti**

podľa § 28 ods. 2 zákona

Názov predmetu zákazky: **Dodávka a rozšírenie IKT infraštruktúry**

Predmetom zákazky „Dodávka a rozšírenie IKT infraštruktúry“ je dodanie tovarov a poskytovanie súvisiacich služieb pre zlepšenie ochrany vonkajšej hranice pomocou modernizácie a obmeny HW infraštruktúry národnej časti SISII. Realizáciou projektu sa zabezpečí modernizácia a obmena HW infraštruktúry v dvoch datacentrách Ministerstva vnútra SR, v ktorých je zabezpečená prevádzka národnej časti SIS II. Zároveň budú vytvorené infraštruktúrne podmienky na prevádzkovanie pilotnej fázy nového informačného systému na zber údajov o pasažieroch.

Tovary a služby, ktoré tvoria súčasť predmetu tejto zákazky, spolu časovo, miestne, vecne a funkčne súvisia. Ich ďalšie vyčlenenie do dvoch, prípadne viacerých verejných obstarávaní, resp. rozdelenie predmetu zákazky na samostatné časti, by prinášalo verejnému obstarávateľovi významné komplikácie. Rozdelením zákazky by sa zvýšili potreby smerom na interné zdroje z hľadiska potreby koordinácie s inými projektmi.

Zároveň sú predmetné tovary a súvisiace služby poskytované rovnakým okruhom potenciálnych uchádzačov, ktorými sú najmä malé a stredné podniky, a to najmä vzhľadom na rozsah zákazky, miesto plnenia a typ zákazníka. Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.

HW a SW komponenty (tvoriace súčasť predmetu zákazky), predstavujú ucelenú technologickú časť infraštruktúry verejného obstarávateľa s vysokým stupňom vzájomnej integrácie jednotlivých HW a SW komponentov. SW komponenty sú nevyhnutné pre správne pripojenie a plnohodnotné využitie celej kapacity HW komponentov. Taktiež súvisiace služby sa týkajú implementácie a konfigurácie HW a SW komponentov. Bez uvedených položiek (tak SW licencie ako aj súvisiacich služieb) by nemohol byť obstarávaný hardvér správne nastavený, zakomponovaný do existujúcich sietí, nástrojov a infraštruktúry dátových centier a nemohla by byť ani vykonaná migrácia a testovanie novej HW infraštruktúry. Rozdelenie verejného obstarávania na samostatné verejné obstarávanie HW a SW komponentov a súvisiacich služieb do osobitných častí predmetu zákaziek alebo do osobitných verejných obstarávaní by neznamenalo rozšírenie relevantného trhu, keďže okruh potenciálnych záujemcov je daný okruhom dodávateľov HW a SW súvisiaceho s IBM technológiami. Naopak, vyčlenenie týchto položiek z opisu predmetu zákazky by významne sťažilo dodávku, nastavenie a integráciu ostatných HW komponentov a nasadenie SW licencie na obstarávaný HW a ohrozilo by implementáciu.Takto vymedzené obstaranie tovarov a služieb (bez ďalšieho delenia na samostatné časti) predstavuje zároveň tzv. best practices na relevantnom trhu.

Najmä s ohľadom na miestne, vecné, funkčné aj časové väzby a charakter predmetu zákazky, by bolo rozdelenie predmetu zákazky po technickej stránke nelogické, neúčelné, nehospodárne až objektívne nerealizovateľné.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.